
Zagreb, 30. travanj 2024.

Z A P I S N I K

sa 37. sjednice Vijeća Mjesnog odbora „Samoborček“, održane 30. travnja 2024. s početkom u 20,00 sati, u prostoru Mjesnog odbora „Samoborček“, Nova cesta 37.

Nazočni članovi Vijeća: Ivan Maksan, Noah Kraljević, Mirjana Ana-Marija Piskulić, Ana Legčević, Maja Đuroković
Nenazočni članovi Vijeća: Nikolina Rajković

Predsjednik Vijeća Mjesnog odbora „Samoborček“ utvrđuje da je na sjednici prisutno 5 od ukupno 7 članova Vijeća, pa Vijeće može pravovaljano raspravljati i odlučivati.
Predsjednik predlaže verifikaciju Zapisnika s 36. sjednice. 
Vijeće JEDNOGLASNO prihvaća Zapisnik s 36. sjednice.

Predsjednik predlaže:
	                       DNEVNI RED

       1. Prijedlog zaključka o povremenom korištenju prostora po zahtjevu Umjetničke organizacije „Tragači“
       2. Aktualna problematika
          - Izvješće o stanju proglašenja komunalne infrastrukture javnim dobrom u općoj uporabi (javna zelena 
            površina – park na Trešnjevci na križanju Nove ceste i Ulice Andrije Žaje) 
          - Izvješće o korištenju prostora Mjesnog odbora
       3. Pitanja, prijedlozi i obavijesti
         
koji je prihvaćen JEDNOGLASNO.

[bookmark: _Hlk138760601]Ad. 1 Prijedlog zaključka o povremenom korištenju prostora po zahtjevu Umjetničke organizacije 
          „Tragači“
Predsjednik izvješćuje o materijalima, otvara raspravu, u kojoj sudjeluju članovi Vijeća, zaključuje raspravu. 
Nakon provedene rasprave članovi vijeća su zauzeli stav da zahtjev nije jasan i potpun te ga treba dopuniti. Predsjednik zaključuje da će putem Ureda Mjesne samouprave od tražitelja, Umjetničke organizacije „Tragači“, zatražiti dodatna pojašnjenja:
- o programu i planiranim ciljevima korištenja prostora;
- o sadržajima i planiranim aktivnostima radi kojih se zahtijeva korištenje točno specificiranih prostorija;
te će, uz navedena pojašnjenja, obavijestiti tražitelja da termini petkom, subotom i nedjeljom iza 14.00 sati nisu na raspolaganju za povremena korištenja, već je moguće odobriti samo jednokratna korištenja
Ad. 2 Aktualna problematika
         - Izvješće o stanju proglašenja komunalne infrastrukture javnim dobrom u općoj uporabi (javna 
           zelena površina – park na Trešnjevci na križanju Nove ceste i Ulice Andrije Žaje)
Predsjednik izvješćuje da je u četvrtak, 25. 4. 2024., na 33. sjednici Gradske skupštine Grada Zagreba, donesena Odluka o proglašenju komunalne infrastrukture javnim dobrom u općoj uporabi u neotuđivom vlasništvu Grada Zagreba komunalna infrastruktura javna zelena površina – park na Trešnjevci na križanju Nove ceste i Ulice Andrije Žaje na nekretnini k.č. 583/6 k.o. Trešnjevka Nova.
Predsjednik otvara raspravu u kojoj sudjeluju svi članovi vijeća. Članovi vijeća raspravljaju o situaciji na i oko predmetne parcele, nastojanjima upisanog vlasnika da izvođenjem ograde oko parcele utječe na razvoj situacije i donošenje predmetne odluke te o mogućem/očekivanom daljem razvoju događaja.
Predsjednik zatvara raspravu te Vijeće Mjesnog odbora „Samoborček“  prima na znanje Izvješće o stanju proglašenja komunalne infrastrukture javnim dobrom u općoj uporabi (javna zelena površina – park na  Trešnjevci na križanju Nove ceste i Ulice Andrije Žaje).
        - Izvješće o korištenju prostora Mjesnog odbora
Predsjednik izvješćuje o odlukama donesenim po zahtjevima za jednokratno korištenje prostora koje je zaključkom VMO Samoborček ovlašten samostalno donositi.
Vijeće Mjesnog odbora prima na znanje Info o odobrenim jednokratnim korištenjima prostora u veljači.
Ad. 3 Pitanja, prijedlozi i obavijesti
Predsjednik konstatira da nema pitanja, prijedloga i obavijesti te zaključuje raspravu.
[bookmark: _Hlk140928196]O datumu održavanja sljedeće sjednice članovi vijeća će biti naknadno obaviješteni.

Sjednica Vijeća završila je u 20.45 sati.


         
       ZABILJEŽIO                                                                                                                     Predsjednik
       Ivan Maksan                                                                                                             Vijeća Mjesnog odbora
                                                                                                                                                 ”Samoborček”                                                                                                                                      

                                                                                                                                                 Ivan Maksan, v. r. 





























	
	

	
	

	
	

	
	

	



image1.png




